CELEX: 62013CN0636
Language: sk
Date: 2013-12-04 00:00:00
Title: Vec C-636/13 P: Odvolanie podané 4. decembra 2013 : Roca Sanitario, S.A. proti rozsudku Všeobecného súdu (štvrtá komora) zo 16. septembra 2013 vo veci T-408/10, Roca Sanitario/Komisia

22.2.2014   
            
            
               SK
            
            
               Úradný vestník Európskej únie
            
            
               C 52/28
            
         Odvolanie podané 4. decembra 2013: Roca Sanitario, S.A. proti rozsudku Všeobecného súdu (štvrtá komora) zo 16. septembra 2013 vo veci T-408/10, Roca Sanitario/Komisia
   (Vec C-636/13 P)
   2014/C 52/50
   Jazyk konania: španielčina
   
      Účastníci konania
   
   
      Odvolateľka: Roca Sanitario, S. A. (v zastúpení: J. Folguera Crespo, advokát)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               vyhovieť tvrdeniam, ktoré uvádza Roca Sanitario, S.A. v tomto odvolaní,
            
         
               —
            
            
               čiastočne zrušiť rozsudok Všeobecného súdu zo 16. septembra 2013 vo veci T-408/10 a v dôsledku toho,
            
         
               —
            
            
               vyhovieť návrhom, ktoré formulovala Roca Sanitario, S.A., znížením pokuty, ktorá jej bola uložená solidárne s jej dcérskymi spoločnosťami Roca France a Laufen Austria,
            
         
               —
            
            
               subsidiárne, keďže Roca Sanitario sa priamo nezúčastňovala na sankcionovanom porušovaní a jej zodpovednosť je iba odvodená zo zodpovednosti pripisovanej za správanie jej dcérskych spoločností, za predpokladu že Súdny dvor vyhlási rozsudok v súbežných odvolaniach Laufen Austria a Roca France podaných proti rozsudkom Všeobecného súdu zo 16. septembra 2013 vo veciach T-411/10 a T-412/10 a prizná jej dcérskym spoločnostiam zníženie pokuty, ktorá im bola uložená a za ktorú je Roca Sanitario spoločne zodpovedná, uplatniť na Roca Sanitario zodpovedajúce zníženie pokuty v súlade so zásadami uvedenými v bode 203 rozsudku,
            
         
               —
            
            
               zaviazať Komisiu na náhradu trov konania, ktoré vznikli Roca Sanitario v tomto konaní ako aj trov konania vynaložených v rámci veci T-408/10 v rozsahu týkajúcom sa odvolacích dôvodov.
            
         
      Odvolacie dôvody a hlavné tvrdenia
   
   
               1.
            
            
               
                  
                     Prvý odvolací dôvod
                   založený na nesprávnom uplatnení článku 23 ods. 2 nariadenia č. 1/2003 (1) a zásad proporcionality a individuálnej zodpovednosti vo vzťahu k pokute uloženej Roca Sanitario, S.A. solidárne s jej dcérskou spoločnosťou Laufen Austria, AG.
            
         
               2.
            
            
               
                  
                     Druhý odvolací dôvod
                   založený na nesprávnom právnom posúdení pri uplatnení judikatúry Súdneho dvora Európskej únie a porušení zásad rovnosti zaobchádzania, proporcionality, odôvodnenia a ochrany legitímnej dôvery pri uplatnení usmernení k metóde stanovenia pokút uložených podľa článku 23 ods. 2 písm. a) nariadenia (ES) č. 1/2003 (2).
            
         
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch [101 ZFEÚ] a [102 ZFEÚ] (Ú. v. ES L 1, s. 1; Mim. vyd. 08/002, s. 205).
   
      (2)  Ú. v. EÚ C 210, 2006, s. 2.